MTLS บวกเกือบ 4% ลุ้นกำไร Q2/60 กำไรทำนิวไฮ
MTLS บวกเกือบ 4% ลุ้นกำไร Q2/60 กำไรทำนิวไฮ ล่าสุด ณ เวลา 11.42 น. ราคาอยู่ที่ 34.75 บาท บวก 1.25 บาท หรือ 3.73% สูงสุดที่ 35 บาท ต่ำสุดที่ 33.50 บาท มูลค่าซื้อขายที่ 190.59 ล้านบาท
3 ก.ค. 2560

ผู้สื่อข่าวรายงานว่า ราคาหุ้นบริษัท เมืองไทย ลิสซิ่ง จำกัด (มหาชน) หรือ MTLS ณ เวลา 11.42 น. ราคาอยู่ที่ 34.75 บาท บวก 1.25 บาท หรือ 3.73% สูงสุดที่ 35 บาท ต่ำสุดที่ 33.50 บาท มูลค่าซื้อขายที่ 190.59 ล้านบาท ขณะที่ดัชนีตลาดหุ้นไทยโดยรวมบวก 0.16%

ด้านนักวิเคราะห์ บล.ไอร่า ระบุในบทวิเคราะห์ แนะนำหุ้น MTLS ให้ราคาเป้าหมาย 37.50 บาท  คาดไตรมาส 2/60 กำไรสุทธิ ทำ New High เป็นไตรมาสที่ 11 ติดต่อกัน ภายใต้ไตรมาส 2 ของทุกปี เป็นช่วง High Season ของสินเชื่อ โดย MTLS มีสาขากระจายเข้าถึงกลุ่มลูกค้าทุกชุมชน พร้อมคาดกำไรสุทธิเติบโตไม่ต่ำกว่า 35% ในช่วง 2 – 3 ปีข้างหน้า